Håkon Haugsbø

Håkon Haugsbø (født 1973) er en norsk programleder, kommunikasjonsrådgiver og journalist som har vært ansatt i NRK en årrekke. Han har også jobbet som kommunikasjonssjef i Kirkens Nødhjelp og vært leder av stiftelsen SKUP.  

Haugsbø begynte som journalist i NRK i 1996. Her har han vært politisk reporter i Dagsrevyen, reporter i Sommeråpent, programleder i Forbrukerinspektørene (FBI) samt to TV-aksjoner (i 2003 og 2003). I 2003 ble han dokumentarprodusent i NRK Brennpunkt og programleder fra 2008 til 2013. 

Fra november 2013 til oktober 2018 var han kommunikasjonssjef i Kirkens Nødhjelp. 

Han returnerte til NRK i 2019 hvor han var programleder for radioprogrammet Desse dagar (2019–2020) på P2.

Han var også flerårig leder av Stiftelsen for en Kritisk og Undersøkende Presse (SKUP), som hvert år deler ut SKUP-prisen. I tillegg har han ledet juryen for Kulturdepartementets nynorskpris for journalistar, og vært medlem i Fagpressens prisjury.

Gjennom firmaet 'Haugsbø' har han siden høsten 2018 drevet programledelse i tillegg til debatt og konferanseledelse.

 Referanser 

 Kilder 
Håkon Haugsbø starter for seg selv. Artikkel i journalisten.no
Comeback i NRK. Artikkel i medier24.no

Kategori:Norske journalister
Kategori:Norske kommunikasjonsfolk
Kategori:Norske TV-programledere
Kategori:Norske radioprogramledere
Kategori:Programskapere for NRK
Kategori:NRK-journalister
Kategori:Programledere for NRK TV
Kategori:Programledere for NRK Radio
Kategori:Personer fra Førde kommune